ᱥᱩᱨᱤᱱᱫᱚᱨ ᱠᱚᱣᱨ

ᱥᱩᱨᱤᱱᱫᱚᱨ ᱠᱚᱣᱨ (ᱯᱚᱧᱡᱟᱵᱤ: ਸੁਰਿੰਦਰ ਕੌਰ ; ᱒᱕ ᱱᱚᱵᱷᱮᱢᱵᱚᱨ ᱑᱙᱒᱙ - ᱑᱔ ᱡᱩᱱ ᱒᱐᱐᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱤᱱᱤᱡ ᱥᱮᱨᱮᱧᱤᱭᱟᱹ ᱟᱨ ᱥᱮᱨᱮᱧ ᱚ-ᱚᱞᱤᱡ ᱮ ᱛᱟᱦᱮᱸ ᱠᱟᱱᱟ ᱾  ᱛᱤᱱ ᱡᱚᱦᱚᱜ ᱩᱱᱤ ᱯᱚᱧᱡᱟᱵᱤ ᱦᱚᱲ ᱥᱚᱨᱮᱧ ᱮ ᱮᱛᱚᱦᱚᱵ ᱠᱮᱫ ᱠᱷᱟᱱ ᱡᱟᱦᱟᱸᱨᱮ ᱩᱱᱤ ᱡᱮᱱᱨᱮ ᱢᱟᱬᱟᱝ ᱥᱮᱫ ᱞᱟᱦᱟ ᱟᱨ ᱦᱚᱲ ᱠᱩᱥᱤᱭᱟᱜ ᱞᱮᱠᱟ ᱵᱮᱱᱟᱣ ᱞᱟᱹᱜᱤᱫ ᱮ ᱠᱟᱹᱢᱤ ᱠᱮᱫ-ᱟ ᱡᱟᱦᱟᱸ ᱨᱮᱱᱟᱜ ᱥᱟᱨᱦᱟᱣ ᱫᱚ ᱟᱡ ᱜᱮᱠᱚ ᱮᱢᱟᱦᱟᱭᱟ ᱾ ᱥᱩᱨᱤᱱᱫᱚᱨ ᱠᱚᱣᱨ ᱫᱚ ᱑᱙᱔᱘ ᱟᱨ ᱑᱙᱕᱒ ᱨᱮᱱᱟᱜ ᱛᱟᱞᱟ ᱨᱮ ᱦᱤᱱᱫᱤ ᱯᱷᱤᱞᱤᱢ ᱞᱟᱹᱜᱤᱫ ᱟᱹᱰᱤ ᱜᱟᱱ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱥᱮᱨᱮᱧ ᱦᱚᱸᱭ ᱥᱮᱨᱮᱧ ᱟᱠᱟᱫ-ᱟ ᱾ ᱯᱚᱧᱡᱟᱵᱤ ᱥᱮᱨᱮᱧ ᱨᱮ ᱩᱱᱤᱭᱟᱜ ᱮᱱᱮᱢ ᱞᱟᱹᱜᱤᱫ ᱛᱮ ᱯᱚᱧᱡᱟᱵᱤ ᱠᱩᱭᱞᱤ ᱧᱩᱛᱩᱢ ᱛᱮᱦᱚᱸ ᱠᱚ ᱧᱩᱢ ᱪᱷᱟᱹᱴᱭᱟᱹᱨ ᱟᱠᱟ ᱫᱮᱭᱟ ᱾ ᱩᱱᱤᱭᱟᱜ ᱥᱚᱨᱮᱥ ᱥᱮᱨᱮᱧ ᱠᱟᱹᱢᱤ ᱞᱟᱹᱜᱤᱫ ᱥᱮᱱᱮᱨᱮᱧ ᱜᱟᱭᱟᱱ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱑᱙᱘᱔, ᱟᱨ ᱒᱐᱐᱖ ᱨᱮ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱦᱟᱞᱟᱝ ᱟᱠᱟᱫᱮᱭᱟ ᱾ Surinder Kaur, Retrieved 18 Aug 2016, Retrieved 18 Aug 2016

ᱥᱩᱨ ᱥᱩᱯᱩᱨ ᱛᱩᱨᱩᱭ ᱜᱮᱥᱮᱨᱢᱟ ᱨᱮᱱᱟᱜ ᱠᱟᱹᱢᱤ ᱡᱤᱭᱚᱱ ᱨᱮ, ᱩᱱᱤᱭᱟᱜ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱵᱩᱞᱞᱮ ᱥᱟᱦ ᱟᱜ ᱯᱚᱧᱡᱟᱵᱤ ᱥᱩᱯᱷᱤ ᱠᱟᱯᱷᱤᱭᱟᱹ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱟᱨ ᱱᱚᱸᱫᱽ ᱞᱟᱞ ᱱᱩᱨᱯᱩᱨᱤ, ᱚᱢᱨᱩᱛᱟ ᱯᱨᱤᱛᱚᱢ, ᱢᱳᱦᱚᱱ ᱥᱤᱝ ᱟᱨ ᱥᱤᱵᱽ ᱠᱩᱢᱟᱨ ᱯᱚᱴᱟᱞᱚᱵᱤ ᱞᱮᱠᱟᱱ ᱢᱤᱫ ᱱᱟᱝᱟᱱ ᱚᱱᱚᱬᱦᱤᱭᱟᱹ ᱠᱚ "ᱢᱟᱱᱚᱵᱽ ᱛᱮ ᱫᱷᱤᱱ," "ᱡᱩᱛᱤ" ᱞᱮᱠᱟᱱ ᱩᱭᱦᱟᱹᱨᱟᱱ ᱥᱮᱨᱮᱧ ᱠᱚᱦᱚᱸ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱚᱠᱛᱚ ᱥᱟᱶᱛᱮ, ᱩᱱᱤᱭᱟᱜ ᱵᱟᱯᱞᱟ ᱥᱮᱨᱮᱧ, ᱵᱟᱹᱲᱛᱤ ᱞᱮᱠᱟᱛᱮ "ᱞᱚᱴᱴᱷᱮ ᱫᱤ ᱪᱚᱰᱷᱟᱨ", "ᱥᱩᱦᱮ ᱣᱮ ᱪᱤᱡᱽ ᱞᱚᱦᱨᱤᱭᱟ", ᱟᱨ "ᱠᱟᱞᱟ ᱰᱳᱨᱤᱭᱟ" ᱯᱚᱧᱡᱟᱵᱤ ᱞᱟᱠᱪᱟᱨ ᱨᱮᱱᱟᱜ ᱢᱤᱫ ᱵᱟᱝ ᱤᱬᱤᱡᱚᱜ ᱦᱟᱹᱴᱤᱧ ᱜᱮ ᱵᱮᱱᱟᱜ ᱮᱱᱟ ᱾ , Retrieved 18 Aug 2016   

ᱥᱩᱨᱤᱱᱫᱚᱨ ᱠᱚᱣᱨ ᱟᱜ ᱵᱟᱯᱞᱟ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱤᱡ ᱯᱨᱚᱯᱷᱮᱥᱚᱨ ᱡᱳᱜᱤᱱᱫᱚᱨ ᱥᱤᱝ ᱥᱳᱰᱷᱤ ᱥᱟᱶ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱩᱰᱷᱟᱹ ᱵᱩᱰᱷᱤ ᱨᱤᱱ ᱯᱮᱭᱟ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ, ᱩᱱᱠᱩ ᱠᱚᱨᱮ ᱠᱷᱚᱱ ᱡᱚᱛᱚ ᱠᱷᱚᱱ ᱢᱟᱨᱟᱝᱤᱡ ᱫᱚ ᱢᱤᱫ ᱯᱚᱧᱡᱟᱵᱤ ᱦᱚᱲ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱥᱩᱨᱤᱱᱫᱚᱨ ᱠᱚᱣᱨ ᱫᱚ ᱒᱐᱐᱖ ᱨᱮ ᱟᱹᱡᱤ ᱡᱤᱞᱤᱧ ᱵᱮᱢᱟᱨ ᱛᱟᱭᱚᱢ ᱱᱤᱶ ᱡᱮᱨᱥᱤ ᱨᱮ ᱟᱡᱟᱜ ᱡᱤᱣᱤ ᱵᱟᱹᱛᱤ ᱤᱬᱤᱡ ᱥᱟᱹᱨᱤ ᱮᱱᱟ ᱾

 ᱮᱛᱚᱦᱚᱵ ᱡᱤᱭᱚᱱ 

ᱥᱩᱨᱤᱱᱫᱚᱨ ᱠᱚᱣᱨ ᱟᱜ ᱡᱟᱱᱟᱢ ᱫᱚ ᱯᱚᱧᱡᱟᱵᱽ ᱨᱮᱱᱟᱜ ᱨᱟᱡᱽᱜᱟᱲ ᱞᱟᱦᱚᱨ ᱨᱮ ᱥᱤᱠᱷᱯᱷᱤᱞᱤ ᱨᱮ ᱵᱽᱨᱤᱴᱤᱥ ᱥᱤᱧᱚᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱨᱚᱠᱟᱥ ᱠᱚᱣᱨ ᱤᱡ ᱵᱩᱦᱤᱱ ᱟᱨ ᱰᱳᱞᱤ ᱜᱩᱞᱮᱨᱤᱭᱟ ᱭᱤᱡ ᱟᱭᱳᱭ ᱛᱟᱛᱮᱸ ᱠᱟᱱᱟ ᱾ ᱵᱟᱱᱟ ᱦᱚᱲ ᱜᱮ ᱯᱚᱧᱡᱟᱵᱤ ᱥᱮᱨᱮᱧᱤᱭᱟᱹ ᱠᱟᱱᱟ ᱠᱤᱱ ᱾ ᱩᱱᱤ ᱨᱤᱱ ᱫᱚ ᱯᱮᱭᱟ ᱦᱚᱯᱚᱱ ᱮᱨᱟ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱚᱨᱮ ᱠᱷᱚᱱ ᱰᱳᱞᱤ ᱫᱚ ᱡᱚᱛᱚ ᱦᱚᱲ ᱠᱷᱚᱱ ᱮ ᱢᱟᱨᱟᱝ-ᱟ ᱾ 

 ᱥᱟᱹᱠᱷᱭᱟᱹᱛ